Henny Reistad

Henny Ella Reistad (født 9. februar 1999 i Bærum) er en norsk håndballspiller som siden 2021 spiller for Team Esbjerg. Fra 2018 til 2021 spilte hun for Vipers Kristiansand.

Biografi 
Reistad spilte aldersbestemt håndball i Helset Idrettsforening til 2015.

I september 2018, ble hun av EHF inkludert på en liste over de 20 beste unge håndballspillerne å se opp for i fremtiden.

Reistad var del av det norske J20-landslaget som vant sølv i VM 2018, og ble tatt ut til turneringens All-Star-lag. Reistad spilte sin første landskamp for Norge den 22. november 2018, mot Ungarn under Møbelringen Cup 2018, og ble etter turneringen tatt ut til troppen til EM 2018.

Hun spilte på Norges lag som tok gull i EM 2020. Hun spilte også på Norges lag som tok bronse under OL 2020 i Tokyo – som var utsatt til 2021 på grunn av covid-19-pandemien. I VM 2021 i Spania storspilte Reistad i finalen der Norge slo Frankrike 29–22 etter å ha ligget under med seks mål i første omgang. Reistad ble tatt ut på «all star team». I 2022, da Norge også tok gull i EM, ble Reistad kåret til turneringens mest verdifulle spiller.

Hun er oldebarn av Ole Reistad.

Utmerkelser 
 2023: Verdens beste kvinnelige håndballspiller 2022 (World Female Handball Player 2022) - Handball Planet.

Referanser

Eksterne lenker 
 

Personer fra Oslo
Norske håndballspillere
Verdensmestere i håndball
Olympiske bronsemedaljevinnere for Norge
Olympiske medaljevinnere i håndball
Håndballspillere for Stabæk Håndball
Håndballspillere for Vipers Kristiansand
Spillere i Håndball-EM 2018 for kvinner
Spillere i Håndball-EM 2020 for kvinner
Deltakere for Norge under Sommer-OL 2020
Håndballspillere under Sommer-OL 2020
Medaljevinnere under Sommer-OL 2020
Spillere i Håndball-VM 2021 for kvinner